open-index/open-wikipedia-markdown huggingface dataset:
Erling Aksdal

**Erling Aksdal jr.** (født i Molde den 18. februar 1953) er en norsk jazzmusiker (piano) og komponist. Han er universitetslektor ved Institutt for musikk, NTNU.

Han er utdannet ved Berklee College of Music 1977–80 og har mastergrad fra New England Conservatory i Boston (1984). Han har siden 1991 undervist ved jazzlinja (NTNU) og vært dets leder, der han også var leder for midtnorsk jazzsenter og representant i Norsk jazzforum. Aksdal var komponist ved Teatret Vårt i Molde 1988–90. 

Den utøvende karriere startet i tilknytning til Storyville Jazz Club og band i hjembyen, samt Bergen. Han medvirket på Torgrim Sollids *Østerdalsmusikk* (1975) og i New Cool Quartet (1982). I Oslo spilte han med Bjarne Nerem, Bjørn Johansen (*Dear Henrik*, 1986), Harald Gundhus og Atle Hammer kvintett, Harald Bergersen samt Krister Andersson. 

I Trondheim (1991–) spilte han med Asmund Bjørken sekstett (*Pot's On*, 1992), turnerte med Lee Konitz og medmusikanter fra jazzlinja (plateutgivelse 1993), var med i Friends Connection (1994). Han har ellers medvirket i Eldbjørg Raknes kvintett (1997), plateutgivelsen *Sval Draum* av John Pål Inderberg (2005) og *Veckan 44* (1908) med «Norsk Svensk Cool Quintet».

I 2022 lanserte Norsk jazzforum Jazzprisen. Erling Aksdal mottok da den aller første Hedersprisen.

## Utgivelser

* Bestillingsverk til Moldejazz 1980, 20-årsjubileum.
* *Sonus in Obscuri*, med bl.a. Eldbjørg Raknes; bestillingsverk til Moldejazz 1995, også fremført på Nordlysfestivalen (1996)

## Diskografi
* 1975: *Østerdalsmusikk*  (MAI), med Torgrim Sollid
* 1984: *Hotelsuite* (Odin Records), med Espen Rud
* 1986: *Dear Henrik* (Gemini Records), med Bjørn Johansen
* 1987: *For the time being* (Hot Club Records), med Warne Marsh
* 1989: *Norwegian Radio Big Band meets Bill Holman* (Taurus Records)
* 1992: *Pot's On* (Gemini Records), med «Asmund Bjørken Sextet»
* 1993: *Steps Towards A Dream* (Odin Records), med Lee Konitz, John Pål Inderberg & Bjørn Alterhaug
* 2005: *Sval Draum* (Taurus Records), med John Pål Inderberg
* 2008: *Veckan 44* (Sonor Records), med «Norsk Svensk Cool Quintet»

## Referanser
Siri Gjære

**Siri Gjære** (født 1972) er en norsk jazzvokalist, kjent fra samarbeid med bl.a. Tord Gustavsen, Stian Carstensen, Eirik Hegdal, Maria Kannegaard, Jarle Bernhoft, Tor Haugerud, Eldbjørg Raknes og Kirsti Huke.

## Karriere
Gjære har sin musikalske utdanning blant annet fra Jazzlinja (NTNU), der hun har medvirket med Trondheim Jazzorkester bl.a. i Moldejazz 2002 og plateutgivelse (2005). Siden 1999 har hun vært med i trioen Cricket Club (med Andreas Aase og Steinar Raknes) samt jazzduoen «Aire & Angels» med Tord Gustavsen (to utgivelser) og soulrockbandet Moving Oos.
Hun har også arbeidet med barnemusikk og kirkemusikk, da med Eldbjørg Raknes, Stian Carstensen, Kirsti Huke og Knut Anders Vestad.

Gjære var Årets Fylkeskunstner for Sør-Trøndelag i 2006, og spilte "Mona" i musikalen "Markus og Julie", som er skrevet av Klaus Hagerup, Benedicte Adrian og Ingrid Bjørnov.

Gjære er for tiden kunstnerisk leder i vokalensemblet Trondheim Voices og medlem av duoen Tullkattesnutene sammen med Kirsti Huke.  Hun er gift med radiomannen Torfinn Borkhus.

## Utgivelser
, med Tord Gustavsen

, tekster av Rubert Brooke
, med Eldbjørg Raknes & Stian Carstensen

, med Trondheim Voices

## Referanser



## Eksterne lenker
* 
* 
* 
*  Trondheim Voices
Aalto-universitetets tekniska högskola

**Aalto-universitetets tekniska högskola** (finsk *Aalto-yliopiston teknillinen korkeakoulu*, eller *TKK*) ble grunnlagt i 1849 under navnet *Polytekniska Realskolan* og fikk navnet *Tekniska högskolan* i 1908. Høyskolen flyttet fra Helsingfors til Esbo i 1966. I 2010 ble den en del av det nydannede Aalto-universitetet.

Høyskolen har om lag 15&nbsp;000 studenter og 250 professorer fordelt på tolv fakultet og nitten doktorgradprogram. Ambisjonen er at høyskolen skal være blant de ti fremste teknologi-universitetene i Europa.  Det har et lavtemperaturlaboratorium som er kjent for fremragende forskning, og som innehar verdensrekorden for lave temperaturer. Forskning og undervisning på mobilteknologi er anerkjent som noe av verdens beste og høyskolen er langt fremme når det gjelder kjemiske prosesser anvendt i treforedling. Nobelprisvinneren *Artturi Virtanen* har vært ansatt ved høyskolen.

Høyskolen ligger i  Esbo, nabobyen til Helsingfors, men ble grunnlagt i Helsingfors og blir oppfattet som en Helsingfors-høyskole. En stor del av universitetsområdet (campus) er tegnet av den verdenskjente finske arkitekten Alvar Aalto.

Høyskolen er kjent under forkortingene *HUT* (Helsinki University of Technology), *TKK* (Teknillinen korkeakoulu) og *TH* (Tekniska högskolan), men har i det siste satset på å bare bruke forkortingen TKK for å unngå misforståelser.

TKK er offisielt trespråklig (finsk, svensk og engelsk). Selv om undervisningen primært foregår på finsk og engelsk har svenskspråklige studenter rett til å avlegge eksamen på svensk, og kommunisere med skolen på morsmålet sitt.

## Avdelinger
* Automatiserings- og systemteknikk
* Kjemiteknikk
* Maskinteknikk
* Landmåling
* Materialteknikk
* Treforedlingsteknikk
* Bygnings- og miljøteknikk
* Elektro- og telekommunikasjonsteknikk
* Teknisk fysikk og matematikk
* Datateknikk
* Produksjonsøkonomi
* Arkitektur

## Referanser


## Eksterne lenker
* 
* Nettside for Tekniska högskolan 
* Lavtemperaturlaboratoriet
* Studentsamfunnet
EM i friidrett 1958

**[[EM i friidrett 1958]]** ble arrangert i Stockholm 19.&ndash;24. august 1958. Konkurransene ble arrangert på olympiastadion fra 1912.

Det ble satt to europarekorder: Tsjekkiske Dana Zátopková kastet spydet 56,02 meter, og tyskeren Martin Lauer tangerte rekorden på 110 meter hekk med 13,7.

## Resultater
### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

**Forkortelser**
* ER: Europarekord
* MR: Mesterskapsrekord

## Medaljestatistikk

## Kilder
* Resultater, kvinner GBR Athletics
* Resultater, menn GBR Athletics
Tamara Press

**Tamara Natanivna Press** (ukrainsk Тамара Натанівна Пресс; født 10. mai 1937 i Kharkov i Den ukrainske sosialistiske sovjetrepublikk i Sovjetunionen, død 26. april 2021 i Moskva i Russland) var en ukrainsk kulestøter og diskoskaster. Hun representerte Sovjetunionen. Sammen med sin yngre søster Irina Press, som også var friidrettsutøver, vant hun nesten alt som var å vinne.

I OL 1960 i Roma vant Press gull i kulestøt og sølv i diskos. Fire år senere, i OL 1964 i Tokyo, vant hun gull i begge øvelsene. Hun satte seks verdensrekorder i kulestøt og diskos.

Hun hadde også suksess i europamesterskapene. I EM 1958 i Stockholm vant hun bronse i kulestøt, og i EM 1962 i Beograd ble hun europamester i både kulestøt og diskos.

## Spørsmål om kjønn
Det ble sagt om begge søstrene at kjønnet deres ikke kunne bestemmes. Enkelte mente at de var hermafroditter, andre mente at de hadde tatt injeksjoner med mannlige kjønnshormoner. Etter at kjønnstesting av alle utøvere ble obligatorisk i 1968 (denne testen ble opphevet i 2000), forsvant begge søstrene fra konkurranseidrett. Vestlige medier tolket dette som en tilståelse, mens russiske aviser konsekvent har benektet påstandene.

## OL-medaljer
* 1960  Roma -  **Gull** i friidrett, kulestøt damer  Sovjetunionen
* 1964  Tokyo -  **Gull** i friidrett, kulestøt damer  Sovjetunionen
* 1964  Tokyo -  **Gull** i friidrett, diskos damer  Sovjetunionen
* 1960  Roma -  Sølv i friidrett, diskos damer  Sovjetunionen

## Referanser


## Eksterne lenker
*
Susanne Ljungskog

**Susanne Ljungskog** (født 16. mars 1976 i Varberg) er en svensk syklist som har vunnet VM-gull i fellesstart i 2002 og 2003.

Etter VM-gullet i 2002 ble hun tildelt Svenska Dagbladets gullmedalje.

## Referanser


## Eksterne lenker
*
Brødrene «Fåglum»

**Brødrene «Fåglum»** er kallenavnet på brødrekvartetten Erik, Gösta, Sture og Tomas Pettersson fra Vårgårda i Västergötland som tilhørte verdens sykkelelite i 1960-årene.

Brødrene «Fåglum» fikk navnet etter stedet Fåglum i Essunga kommune. Brødrene var blant annet med i lagtempoløpet i OL 1964 i Tokyo hvor de tok bronse og i  OL 1968 i Mexico hvor de tok sølv (100 km lagtempo). I 1967 mottok de Svenska Dagbladets gullmedalje.

I Vårgårda finnes det i dag et museum over brødrene Fåglum.

## Referanser
Fortune

***Fortune*** er et amerikansk tidsskrift med fokus på forretnings- og finansnyheter. *Fortune* leverer TV-nyheter gjennom CNN Money.com og utgis hver annen uke, både i en amerikansk utgave og to internasjonale utgaver. 

Magasinet ble grunnlagt av Henry Luce i 1930 ved begynnelsen av Den store depresjonen, og det ble ansett som USAs første næringslivsmagasin. *Fortune* er i dag en del av mediekonsernet Time Warner. Magasinet har et opplag på rundt en 1 million, og over 5 millioner lesere.

*Fortune* er spesielt kjent for de lister over virksomheter med god inntjeningsevne som bladet offentliggjør en gang i året. Inntil september 2005 ble magasinet kun utgitt en gang i måneden.

*Fortune* utgir analyser og benchmark-rangeringer av selskaper verden over, blant annet:
* Fortune 500
* Fortune Best Companies
* Fortune America's Most Admired Companies
* Fortune Fastest Growing Companies
* Fortune Most Powerful Women

## Fortune 500
«Fortune 500» er en liste over de 500 største selskapene i USA etter brutto omsetning. I tillegg utarbeides det en «Fortune Global 500» liste som rangerer de 500 selskapene på verdensbasis. Listene utarbeides av *Fortune* og publiseres en gang i året.

## Referanser


## Eksterne lenker
*
Jazzlinja

**Jazzlinja**, også kjent som **jazzlinja i Trondheim** eller **konsen**, ble etablert i 1979 ved Trøndelag musikkonservatorium, det som i dag er Institutt for musikk ved Norges teknisk-naturvitenskapelige universitet (NTNU). Jazzlinja tilbyr utdanning innen utøvende jazz, og besto ved starten av lærere fra Trondheims musikkmiljø, Bjørn Alterhaug, Jan Tro og Terje Bjørklund. Sistnevnte hadde i en rekke år undervist i improvisasjon ved konservatoriet, og fikk med støtte fra daværende kirke- og undervisningsminister Kjølv Egeland og hans statssekretær Halvdan Skard, den nødvendige hjelp til starten av det som da var landets første jazzutdanning.

Jazzlinja har samarbeidet nært med det veletablerte Bodega Band, og siden 1999, Trondheim Jazzorkester som i en årrekke har vært studentenes utøvende band, og som i 2006 deltok på den internasjonale festivalen for jazz-utdanning i New York. Den lokale Trondheim Jazzfestival er også en viktig samarbeidspartner.  En jubileumskonsert ble avholdt ved 25-årsjubileet.

Flere av landets kjente jazzutøvere har sin utdannelse fra jazzlinja. Frode Alnæs og Ernst-Wiggo Sandbakk var med i første kull tatt opp (1979). Nils Petter Molvær og Tore Brunborg begynte i 1980; Odd Magne Gridseth og Vigleik Storaas i 1982. Fast ansatte i 2008 var Erling Aksdal,
Gunnar Andreas Berg, John Pål Inderberg, Ernst-Wiggo Sandbakk, og
Carl Haakon Waadeland.

## Referanser


## Eksterne lenker
* jazzlinja.no
Vigleik Storaas

**Vigleik Storaas** (født 1963) er en norsk jazzmusiker (piano) og komponist, utdannet ved jazzlinja på Norges teknisk-naturvitenskapelige universitet (NTNU) (1981–83). Han var leder i Bodega Band (1990–96), og er ansatt som førsteamanuensis ved Institutt for musikk (NTNU).

Hans egen Vigleik Storaas Trio, der medstudentene Johannes Eick og Per Oddvar Johansen spilte, har gitt ut flere plater.
Den senere tid har han opptrådt i en kvartett med *studentene* Tore Johansen trompet, Rune Nergaard bass og Gard Nilssen trommer.

Med Rikskonsertene har Storaas turnert i
«Musikk for fred» (1984–86),
«So Ro Godt Barn» (1987–90),
«Mennesket i Mengden» (1989–90),
«Fair Play» (1989),
«All That Jazz» (1993),
«Kombinasjoner» (1995),
«Meeting Point» (1997 og 2000).

## Utmerkelser
* Spellemannprisen 1995 i klassen jazz for albumet *Bilder* (som og Vigleik Storaas Trio)
* Årets Jazzmusiker (1996)
* Spellemannprisen 1997 i klassen jazz for albumet *Andre bilder* (som og Vigleik Storaas Trio)
* Gammlengprisen (2002) i klassen jazz

## Utgivelser
Som leder:
* Vigleik Storaas Trio, *Bilder*, Curling Legs (1995)
* Vigleik Storaas Trio, *Andre Bilder*, Curling Legs (1997)
* Vigleik Storaas, *Open Excursions*, Curling Legs (1999)
* Vigleik Storaas Trio, *Subsonic*, Curling Legs (2002)
* Trondheim Jazzorkester, *Tribute*, komponert av Storaas til jazzlinjas 25-årsjubileum i 2004, (2006)
* Vigleik Storaas Trio, *Now*, Inner Ear, (2007)
* Vigleik Storaas Trio, *Open Ears*, Inner Ear, (2010)
* Vigleik Storaas Trio, *Epistel*, Inner Ear, (2012)

Som sidemann:
* Fair Play,*Fair Play*, Odin Records (1989)
* Lines, *Lines*, Odin Records (1989)
* Nordic Quartet, *Nordic Quartet*, ECM, (1995)
* The Zetting, *Baritone Landscape*, Gemini Records, (2002)
* Kirsti Huke, *Deloo*, Grappa, (2007)
* Orange, *Implicity*, AIM Records, (2007)
* Excess Luggage, *Excess Luggage*, Park Grammofon (2007)
* Tore Johansen/Vigleik Storaas/Ole Morten Vågan, *Rainbow Session* Inner Ear (2007)
* Karin Krog & The Meantimes, *Oslo Calling*, Meantime Records (2008)
* Håvard Lund, "My sister said", Turn Left (2010)
* Tore Johansen, *Double Rainbow*, Inner Ear, (2012)

## Referanser


## Eksterne lenker
* 
* vigleikstoraas.no 
* Biografi fra Jazzbasen.
* Diskografi fra Jazzbasen.
Krigsturisme

**Krigsturisme** er enten turisme i områder hvor det er krig, eller turisme på steder hvor det har vært krig og turistenes hensikt med besøket er å se krigsminnesmerker.

Noen turister oppsøker en pågående krig. Krigsjournalister har ofte blitt anklaget for å være krigsturister. Den amerikanske journalisten og forfatteren Susan Sontag har gått kraftig ut mot et slikt syn. Folk som befinner seg i en krigssone av yrkesmessige grunner skiller seg fra den rene krigsturisten ved at krigsturisten oppsøker krigssonen i fritiden og uten annet enn opplevelsen som mål. Krigsturisme er således en form for ekstremsport der krigshandlingene og den menneskelig lidelse i krigssoner ses på som en turistattraksjon. 

En av de mest populære destinasjonene for denne typen krigsturisme var Sarajevo på nittitallet, mye på grunn av nærheten til store krigsturistproduserende land, som Tyskland, Nederland, Storbritannia, Frankrike og de skandinaviske landene. 

Etter den amerikanske invasjonen har Irak blitt den mest populære destinasjonen for krigsturister. I Irak-krigen har en ny form for krigsturisme oppstått: såkalt «embedded tourism» (avledning av begrepet embedded journalist), dvs en turist som reiser sammen med militære styrker eller andre krigsdeltakere og således får bedre tilgang til krigsturistattraksjonene. En vanlig måte å bli embedded på er å påberope seg journaliststatus. Den norske forfatteren Erik Bakken Olafsen har behandlet temaet i den delvis selvbiografiske romanen "Turisten" (Gyldendal Norsk Forlag, 2007).

Eksempler på historiske steder som kan trekke turister er slagfelt, graver og andre minnesmerker som konsentrasjonsleiren Auschwitz, gravfeltene i Normandie fra første verdenskrig og Vietcongs underjordiske ganger fra Vietnamkrigen. 

## Eksterne lenker
* https://web.archive.org/web/20070310011654/http://www.dagsavisen.no/kultur/article2617907.ece
* https://web.archive.org/web/20070124092823/http://www.aftonbladet.se/vss/resor/story/0,2789,959859,00.html
* http://www.gyldendal.no/new/PrintFriendly.asp?ID_Publisher=6&ID_Category=34C0D8C7A2CCAB66C1256C4C005E7A88&ID_Product=9788205370548
Sprøytvarsleren

**Sprøytvarsleren** er et nettsted der kjemiprofessor Martin Ystenes presenterer og korrigerer det han mener er vitenskapelige feil og annet tull i media. Nettstedet ble opprettet i juni 1996 og var i første omgang aktivt fram til sommeren 2001. I 2006 gjenoppstod sprøytvarsleren for en kort periode i magasinet Memo, inntil dette ble nedlagt. Martin Ystenes har publisert også disse artiklene på nett, og de kan leses der og i papirutgaven av Memo. I desember 2007 gjenoppstod Sprøytvarsleren for andre gang, denne gangen som blogg på VGs nettdomene.

Mange av sakene Ystenes tar opp er ting han får tips om fra lesere av nettstedet. En god del av kommentarene hans er humoristiske.

Martin Ystenes skrev også en bok basert på noen av sakene på nettstedet:*Sprøytvarsel*, Universitetsforlaget, 1998, ISBN 82-00-42442-1

Artiklene på nettsidene til Sprøytvarsleren er ikke oppdatert siden oktober 2011.

## Eksterne lenker
* Sprøytvarsleren 
* Sprøytvarsleren, arkiv 1996-2001
* Sprøtvarsleren i Memo
Percy Pringle

**William Alvin Moody**, også kjent profesjonelt som **Percy Pringle**, (født 10. april 1954 i Mobile i Alabama, død 5. mars 2013 samme sted) var en wrestlingmanager. Han er best kjent under artistnavnet **Paul Bearer**, og som manageren til Undertaker og Kane i World Wrestling Entertainment.

Pringle døde den 5. mars 2013 i en alder av 58 år.

## Referanser


## Eksterne lenker
* 
* 
*
Dobbeltbønder

I sjakk er **dobbeltbønder** to bønder av samme farge som står i samme linje. Slike bønder kan bare oppstå ved at en bonde slår en annen brikke.

## Strategisk betydning

Som regel regnes dobbeltbønder som en svekkelse i stillingen. Dobbeltbønder er ikke i stand til å forsvare hverandre, og kan derfor bli utsatt for angrep. Om dobbeltbøndene er isolerte i tillegg er det en alvorlig svekkelse. I sluttspillet er dobbeltbønder dårligere til å presse frem fribønder enn andre bønder.

Likevel finnes det flere eksempler på at dobbeltbønder kan være gunstige. Ved å påta seg dobbeltbønder åpner man en linje som kan være nyttig for et tårn. I noen situasjoner kan dobbeltbønder ta viktige felt, spesielt i sentrum.

I f.eks Sämischvarianten av nimzoindisk 1.d4 Sf6 2.c4 e6 3.Sc3 Lb4 4.a3 Lxc3+ 5.bxc3 (diagram) har hvit påtatt seg en dobbeltbonde i c-linjen. Bonden på c4 er svært svak og kan ikke lenger beskyttes av en bonde på b3. Den blir gjerne utsatt for angrep med ...Sa5 og ...La6. Likevel gir bonden hvit en åpen b-linje for tårnet og bonden på c3 gir støtte til sentrumsbonden på d4.
Audun Sjøstrand

**Audun Sjøstrand** (født 11. april 1950 på Radøy) er en norsk forfatter, lektor og nynorskforkjemper.

Sjøstrand har arbeidet som journalist i Gula Tidend og undervist i videregående skole.

Han fikk Melsom-prisen i 1986 for *Hundemordet*, og Rivertonprisen i 1991 for *Valsekongens fall*.

Audun Sjøstrand er også 1.bass i Bergen Mannskor.

## Bibliografi
* *Hundemordet* &ndash; kriminalroman (1985) 
* *Ureint trav* &ndash; kriminalroman (1987)
* *Valsekongens fall* &ndash; kriminalroman (1991)

## Priser
* Melsom-prisen 1986
* Rivertonprisen 1991, for *Valsekongens fall*

## Referanser
Eumetabole insekter

* holometabole insekter
* parametabole insekter
 
**Eumetabole insekter**, «insekter med forvandling» er en delgruppe av de vingede insektene.

* Parametabole insekter, er en liten delgruppe av de eumetabole insektene. De er «insekter med forvandling», men denne forvandlingen er ikke fullstendig, med et puppestadium (hvileperiode) der insektet har en gjennomgripende forvandling (metamorfose) fra larve til kjønnsmodent individ (*imago*).
* Holometabole insekter er insekter med såkalt *fullstendig forvandling* (eller *holometabol utvikling*), dvs. med en individualutvikling som inneholder både larvestadier og et puppestadium før voksenstadiet (*[[imago]]*).

Inndelingen av de eumetabole insektene (gjengitt i hierarkisk skrivemåte) er den følgende:

* **Eumetabole insekter** (Eumetabola, «insekter med forvandling»)
** **Parametabole insekter** (Paraneoptera)
*** Lus (Psocodea)
*** Nebbmunner (Hemiptera)
*** Trips (Thysanoptera)
** Holometabole insekter (Holometabola, «insekter med fullstendig forvandling») 
*** **Neuropteriformia**
**** **Neuropteroidea**
***** [Gruppe uten navn]
****** mudderfluer (Megaloptera)
****** Kamelhalsfluer (Raphidioptera)
***** Nettvinger (Neuroptera, Planipennia)
**** **Coleopteroidea**
***** Viftevinger (Strepsiptera)?
***** Biller (Coleoptera)
*** **Mecopteriformia**
**** Vepser (Hymenotera)
**** **Mecopteroidea**
***** **Antliophora**
****** [Gruppe uten navn]
******* Nebbfluer (Mecoptera)
******* Lopper (Siphonaptera)?
****** Tovinger (Diptera)
***** **Amphiesmenoptera**
****** Vårfluer (Trichoptera)
****** Sommerfugler (Lepidoptera)

Spørsmålstegnene antyder at viftevingenes og loppenes posisjon i stamtreet fremdeles er litt usikker.

## Eksterne lenker
*
Helge Riisøen

**Helge Ronald Gjessing Uchermann Riisøen** (født i 25. november 1951, død 7. mai 2019) var en norsk nevrolog og forfatter. 

Mellom 1976 og 1980 utga han fire kriminalromaner, tre av dem fra sykehusmiljø. Han fikk Rivertonprisen i 1979.

I ung alder utviklet han en kronisk sykdom. Han døde av denne 7. mai 2019, 67 år gammel.

## Bibliografi
* 1976: *Djevletrillen* &ndash; kriminalroman
* 1977: *Taushetsplikt* &ndash; kriminalroman
* 1979: *Operasjon* &ndash; kriminalroman
* 1980: *Hvit løgn* &ndash; kriminalroman

## Priser
* Rivertonprisen 1979

## Referanser
Liverpool Institute for Performing Arts

**Liverpool Institute for Performing Arts** (forkortet **LIPA**), også kjent som **Paul McCartney-skolen**, er en skole i Liverpool stiftet av musikeren Paul McCartney. Skolen startet opp i 1996 og tilbyr utdanning innen skuespill, dans, musikk, management, lydteknologi og teaterdesign. 

Skolen har om lag 670 studenter fra 40 forskjellige land og samarbeider med Liverpool John Moores University.

Skolen var opprinnelig McCartneys og Beatles-kollega George Harrisons gamle Grammar School, og kostet fem års slit og 240 millioner å få i stand.

## Referanser
Jim Lanier

**Jim Lanier** (født 28. oktober 1940 i Washington, D.C. i USA) er en amerikansk hundekjører fra Chugiak i Alaska.

Lanier vokste opp i Fargo i Nord-Dakota, før han flyttet til Alaska i 1967. Han startet med hundekjøring i 1977, men hadde ikke deltatt i noen konkurranseløp før han deltok i Iditarod 1979. Totalt har han deltatt 10 ganger i verdens lengste hundesledeløp, og hans beste plassering er nummer 18 i 2004.

Lanier er gift med den russiske hundekjøreren Anna Bondarenko, og i tillegg til hundekjøring jobber han som patolog.

## Plasseringer i Iditarod

## Referanser


## Eksterne lenker
* 
* 
* Biografiside fra Cabela
Paul Levesque

**Paul Michael Levesque** (født 1969), kjent under ringnavnet **Triple H**, er en amerikansk  fribryter signert med WWE World Wrestling Entertainments *[[WWE RAW!|RAW]]*. Triple H tok over rollen som Chief Operating Officer for WWE 25 juli 2011. Han har vært World Champion tretten ganger (WWF Champion åtte ganger og World Heavyweight Champion fem ganger). Han er gift med Stephanie McMahon og de har tre barn. Triple H er tidligere medlem av DX D-Generation X sammen med «HBK» Shawn Michaels som fortsatt er en av WWEs mest legendariske Tag Teams etter sin slutt. Triple H ble skadet av sin tidligere bestevenn Kevin Nash på slutten av oktober måned og var derfor ute av WWE med hodeskader frem til desember 2011. Dato er usikkert. 

Triple H er også kjent som «The Connecticut Blueblood», «The Game», «The Cerebral Assassin» og «The King of Kings».

## WrestleMania rekord

* Kurt Angle og Ronda Rousey slo Triple H og Stephanie McMahon i WrestleMania 34
* Randy Orton slo John Cena og Triple H for WWE Championship i WrestleMania 24

## Titler og ferdigheter
* **Independent Wrestling Federation**
** IWF Heavyweight Championship (1 gang)
** IWF Tag Team Championship (1 gang) &ndash; med Perry Saturn

* **[[Pro Wrestling Illustrated]]**
** PWI Feud of the Year-prisen i 2000 – vs. Kurt Angle
** PWI rangerte ham # **1** av de 500 beste solowrestlerne i PWI 500 i 2000.
** PWI Most Hated Wrestler of the Year-prisen i 2003
** PWI rangerte ham # **139** av de 500 beste solowrestlerne under PWI Years i 2003.
** PWI Most Hated Wrestler of the Year-prisen i 2004
** PWI Feud of the Year-prisen i 2004 &ndash; vs. Chris Benoit
** PWI Match of the Year-prisen i 2004 &ndash; vs. Chris Benoit og Shawn Michaels (WrestleMania XX, 14. mars 2004)
** PWI Most Hated Wrestler of the Year-prisen i 2005

* **[[World Wrestling Entertainment]]**
** WWE Championship (8 ganger) likt for fleste wwe championship
** WWE European Championship (2 ganger)
** WWF Intercontinental Championship (4 ganger)
** WWF World Tag Team Championship (2 ganger) &ndash; med Stone Cold Steve Austin
** World Heavyweight Championship (5 ganger)
** King of the Ring (1997)
** Royal Rumble (2002)
** Royal Rumble (2005)

* **[[Dave Meltzer|Wrestling Observer Newsletter]]**
** Feud of the Year-prisen i 2000 &ndash; vs. Mick Foley
** Performer of the Year-prisen i 2000
** Feud of the Year-prisen i 2004 &ndash; vs. Chris Benoit og Shawn Michaels
** Feud of the Year-prisen i 2005 &ndash; vs. Batista
** Wrestling Observer Newsletter Hall of Fame (2005)

## Referanser


## Eksterne lenker
* 
* 
* 
* WWE-profil
* Online World of Wrestling-profil
*
Ferdinand von Bismarck

**Ferdinand von Bismarck** (født 22. november 1930 i London, død 23. juli 2019 i Reinbek) var en tysk adelsmann og advokat som var overhode for slekten Bismarck.

## Liv og virke
### Oppvekst og utdannelse
Ferdinand ble født som sønn av diplomaten Otto von Bismarck (1897-1975) og den svenske Ann Mari Tengbom. Han var rikskansler Otto von Bismarcks oldebarn.

Fra 1930 til 1936 vokste Bismarck opp i London, hvor hans far var ambassaderåd. Fra 1936 til 1938 bodde familien i Berlin, og deretter i Roma, hvor Bismarck gikk på en tysk og senere en svensk skole. I 1943 ble han sendt til slektninger i Sverige. Mellom 1947 og 1950 gikk Bismarck på Schule Schloss Salem ved Bodensee, hvor han tok sin abitur.

Ferdinand arbeidet først på en kaffefarm i Brasil, og senere ved det tysk-brasilianske handelskammer. I 1952 begynte han å studere jus i Freiburg im Breisgau. Han tok embedseksamen i 1956 og assessoreksamen i 1960.

### Familie
Bismarck ble i 1960 gift med den belgiske grevinne Elisabeth Lippens. Ekteparet har fire barn: grev Carl-Eduard, grev Gottfried, grev Gregor og grevinne Vanessa.

Bismarck var fra 1930 til 1975 greve av Bismarck. Da faren døde ble han slektens overhode og dermed fyrste av Bismarck.

### Yrke
Fra 1962 til 1967 arbeidet Bismarck som embedsmann ved Europakommisjonen i Brussel under kommisjonspresident Walter Hallstein, først i avdelingen for eksterne forbindelser og senere i eksekutivsekretariatet. I 1967 åpnet han en advokatpraksis i Hamburg, som han drev fra sitt hjem i Friedrichsruh. Han drev også forvaltningen av forstvirksomheten Sachsenwald. Han ledet også noen eiendomsprosjekter i Spania og Monte Carlo.

### Politikk
Bismarck var medlem av CDU siden han var 30 år, og var i et tidsrom formann for lokallaget i Aumühle. Etter grunnleggelsen av Otto-von Bismarck-Stiftung i 1997 var han styremedlem. Han var også høy beskytter for Bismarckbund e. V. og Bismarckordenen og styreformann i Stiftung Herzogtum Lauenburg.

## Publikasjoner
* *Anmerkungen eines Patrioten* (1998)
* *Setzen wir Deutschland wieder in den Sattel* (2004)

## Referanser
Óscar Gutiérrez

**Óscar Gutiérrez Rubio** (født 11. desember 1974), best kjent som **Rey Mysterio**, er en meksikansk-amerikansk fribryter signert med Lucha Underground.

## Karriere
### Tidlig wrestlingkarriere
Rey Mysterio startet sin karriere i Mexico hvor han wrestlet i begge de største meksikanske wrestlingforbundene Asistencia Asesoría y Administración og Consejo Mundial de Lucha Libre. Treneren var hans onkel Mistico.

### [[Extreme Championship Wrestling]]
Paul E. Dangerously (også kalt Paul Heyman) tok Gutiérrez og en rekke andre meksikanske fribrytere inn til sitt forbund, Extreme Championship Wrestling. Dette var starten for Rey Mysterios karriere i USA.

### [[World Wrestling Entertainment]]
Gutiérrez var også kjent i World Championship Wrestling før han kom til WWE i 2002. Under WrestleMania 22 ble han World Heavyweight Champion. Han tapte tittelen til King Booker på The Great American Bash i 2006 etter at Chavo Guerrero slo ham med en stol. Mysterio tapte en «I Quit»-kamp mot Chavo Guerrero, og endte på sykehuset. Senere før en operasjon, skulle han ta farvel med fansen sin. Mens han sto og snakket kom Chavo inn og begynte å terge ham. Gutiérrez ble sint og slo etter Chavo med krykken sin. Han bommet og Chavo begynte å slå på den skadde foten hans. Chris Benoit kom Gutiérrez til unnsetning, og jaget Chavo bort. 

Den 7. september 2007 på SmackDown fikk Gutiérrez en kamp igjen mot Chavo i en I Quit Match der Gutiérrez vant. Etter kampen gikk The Great Khali til angrep på Gutiérrez fordi Gutiérrez hadde fått en kamp mot Khali om World Heavyweight Championship. Dave Bautista kom Gutiérrez til unnsetning.

### [[Intercontinental Championship]]
Gutiérrez tapte Intercontinental Championship-tittelen sin til John Morrison den 9. april 2009 på BreakerPoint.
Gutiérrez vant World Hewyweight Champion-tittelen på fatal 4 way mot Cm Punk, Jack Swagger og Big Show, men tapte den mot kane på money in the bank

## Titler

* **International Wrestling All-Stars**
** IWAS Tag Team Championship

* **[[World Wrestling Association]]**
** WWA World Lightweight Championship x3
** WWA World Welterweight Championship x3
** WWA Tag Team Championship

* **[[World Championship Wrestling]]**
** WCW Cruiserweight Championship x5
** WCW World Tag Team Championship x3
** WCW Cruiserweight Tag Team Championship

* **[[World Wrestling Council]]**
** WWC Junior Heavyweight Championship

* **[[World Wrestling Entertainment]]**
**WWE Championship (mistet belte samme dag som han vant det.)
** WWE Cruiserweight Championship x3
** WWE Tag Team Championship x4
** World Heavyweight Championship x2
** Royal Rumble 2006
** WWE Intercontinental Championship x2
**WWE United States Championship x2
* **Lucha Underground**
** Lucha Underground Trios Championship

## Referanser


## Eksterne lenker
* 
* 
* 
* 
* 
*  Reymysterio
*  Obsessed with Wrestling-profil
*  WWE profil
*
Lori Townsend

**Lori Townsend** (født 15. november 1962 i Seattle, Washington, USA) er en amerikansk hundekjører fra Willow, Alaska, USA.

Townsend bodde i både Washington og Minnesota før hun flyttet til Alaska. Hun startet med hundekjøring i 1987, og debuterte i hundesledeløpet Iditarod i 1996. Totalt har Townsend deltatt tre ganger i verdens lengste hundesledeløp, og hennes beste plassering er fra 1996, da hun ble nummer 40.

## Plasseringer i Iditarod

## Referanser


## Eksterne lenker
* 
*  Biografiside fra Cabela
Ledhund

**Ledhund** eller **bandhund** er en jakthund som føres med en kort line (lengden varierer med terrenget – jo åpnere jo lengre) i en brystsele. Ledhunden skal lokalisere byttet og «leder» hunderføreren (jegeren) på skuddhold så raskt som mulig, og uten at viltet oppdager ekvipasjen. Ledhunder lokaliserer viltet gjennom såkalt *[[vitring]]* (overvær, svevende lukt), lyder og bevegelser som viltet genererer. 

Ledhunder kan sies å være motstykket til skjellende hunder. Typiske ledhunder er hunder som bruker både syn, lukt og hørsel aktivt, men som ikke skjeller. Slike hunder finner man først og fremst blant såkalte pariahhunder og spisshunder, men man kan selvsagt også bruke andre hunder med hell. Å trene en god ledhund tar tid, kanskje 2&ndash;3 år. Hunderføreren må også være spesielt god til å lese de signaler hunden gir, noe som også tar tid å lære.

En god ledhund kan markere vilt på 2&ndash;3 km avstand om forholdene tillater det, selv om dette snarere er unntaket enn reglen. Når ekvipasjen nærmer seg viltet går hunden med løs line og avanserer så stille som mulig. På skuddhold skal hunden markere intenst (lydløst), gjennom å stirre direkte mot viltet. Ørene rettes gjerne direkte mot målet, som kan «siktes inn» i en rett linje mellom ørene og snutespissen på hunden. Noen hunder synker også gjerne noe sammen i bakparten og retter ut halen, slik fuglehunder gjerne gjør når de tar stand.

Ledhunder brukes helst til elgjakt, men også rein, hjort, rådyr og bjørn kan jaktes med ledhund. Jakt med ledhund er imidlertid best i kupert terreng, der ekvipasjen lettere kan holde seg skjult for viltet. Ledhundjakt i åpent terreng er nærmest umulig.
Ric Flair

**Richard Morgan Fliehr** (født 25. februar 1949), bedre kjent som **Ric Flair**, også kjent som «**Nature Boy**» (ofte forkortet til **Naitch**), er en amerikansk fribryter som nå er pensjonert (innlemmet i WWE Hall of Fame 29. mars 2008, og han hadde sin siste kamp dagen etter [Wrestlemania XXIV]). Han har vært World Champion 16 ganger. Ric Flair er den eneste (sammen med Kurt Angle og Bret Hart) som har vært  WWE Champion, WWE Intercontinental Champion, WCW Champion og WCW United States Heavyweight Champion.

Det er i skrivende stund (27.05.2009) diskusjoner mellom Ric Flair og WWE om hvorvidt han skal igjen gå inn i en aktiv rolle som wrestler for selskapet, tross tidligere forsikringer fra Flair om at han ikke ønsket å gjøre dette på grunn av hvor høyt han satte ærbødigheten som ble vist han da han, formelt sett, forlot bransjen under "Wrestlemania weekend" i 2008 (Wrestlemania XXIV Hall of Fame Induction Seremony" 29.03.2008, Wrestlemania XXIV 30.03.2008 & Monday Night Raw 31.03.2008), og han ville dermed holde "æren" ved sin tilbaketrekning ved like ved ikke å gjøre flere wrestlingkamper. I flere "shoot-intervju" har han likevel gjort tydelig uttrykk for at han "klør" etter å komme tilbake inn i ringen, og nå kanskje vil det faktisk også skje. – Tiden vil vise.

## Titler
* **[[National Wrestling Alliance]]**
** NWA World Heavyweight Championship ×9
** NWA United States Heavyweight Championship ×5
** NWA World Television Championship ×3
** NWA World Tag Team Championship ×3
** NWA Missouri Heavyweight Championship
** NWA Mid-Atlantic Heavyweight Championship ×4
** NWA Mid-Atlantic Tag Team Championship ×3

* **[[World Championship Wrestling]]**
** WCW World Heavyweight Championship ×8
** WCW International World Heavyweight Championship ×2
** WCW United States Heavyweight Championship

* **[[World Wrestling Entertainment]]**
** WWF World Heavyweight Championship ×2
** WWE Intercontinental Championship
** World Tag Team Championship ×3

## Referanser


## Eksterne lenker
* 
* 
* 
* 
*  WWE-profil
Sandy McKee

**Sandy McKee** (født i Ohio, USA) er en amerikansk hundekjører fra Fairbanks, Alaska, USA. 

McKee bodde i både Ohio og Colorado før hun flyttet til Alaska i 1992. Hun startet med hundekjøring i 1993, og debuterte i hundesledeløpet Iditarod i 2002. I dette løpet brøt hun ved sjekkpunktet Elim, mens hun i 2005 brøt ved sjekkpunktet Grayling. Også i hennes 3. forsøk på å gjennomføre Iditarod, i Iditarod 2006, måtte Sandy McKee nok en gang melde pass, denne gang ved sjekkpunktet Rainy Pass.

## Plasseringer i Iditarod

## Eksterne lenker
* 
* Biografiside fra Cabela
Nepal Kamyunishta Parti (Marksbadi)

**Nepal Kamyunishta Parti (Marksbadi)** (Communist Party of Nepal (Marxist) – Nepals Kommunistiske Parti (marxistisk), stifta 1987, var et moderat kommunistparti i Nepal, leda  av Sahana Pradhan.

Pradhan,  som er en av Nepals få  kjente, kvinnelige kommunistledere, tok over ledelsen av NKP (Pushpa Lal) da hennes mann. Pushpa  Lal Shresta døde i 1978.

I 1986 slo hun partiet sammen med et mindre parti  leda  av Man Mohan Adhikari, som var  kjent som NKP (Manmohan) eller NKP (Adhikari).

Politisk sto NKP (Marksbadi) nær det største legale indiske kommunistpartiet, Communist Party of India (Marxist), kjent som CPM.

Sammenslåinga bekrefta at partiet nå var det nest viktigste av de moderate kommunistpartiene i Nepal, etter NKP (Marksbadi Leninbadi).

NKP (Marksbadi) fortsatte NKP(Pushpa Lal)s politikk med å gå inn for samarbeid med Nepals Kongressparti. 

I 1999 danna det, sammen med NKP (ML), en enhetsfront av 7 for det meste moderate kommunistpartier: Den Forente Venstrefronten (ULF), der Sahana Pradhan blei leder.

Under det store demokratiopprøret Jana Andolan 1990, blei ULF den viktigste samarbeidspartneren for Nepals Kongressparti. De to største moderate kommunistpartiene supplerte hverandre. NKP(ML) hadde flest og yngst medlemmer og et godt landsomfattende partiapparat. Men med mest unge ledere, som hadde vokst opp i illegalitet, mangla det kjente politiske personligheter. NKP (Marksbadi) var svakere organisatorisk,  men hadde eldre, berømte og respekterte ledere.

ULFs ledelse av Jan Andolan la grunnlaget for at de to partiene i januar 1991 slo seg sammen til et nytt, parlamentarisk kommunistparti: NKP (Ekikrit Marksbadi ra Leninbadi), vanligvis kjent som  UML. 

Sahana Pradhan blei UMLs første president.

Man Mohan Adhikari blei i 1994 UMLs første (og til nå eneste) statsminister.

Ei lita gruppe tidligere medlemmer av NKP, som blei ekskludert fra UML i 1991, danna 1. november 1991 et nytt parti som seinere tok det samme partinavnet i bruk igjen. For å unngå forvekslinger med det opprinnelige partiet kalles det ofte 

*NKP (Marksbadi) (1991).

## Se også
* Sahana Pradhan
* Nepal Kamyunist Parti
* NKP (Pushpa Lal)
* NKP (Ekikrit Marksbadi ra Leninbadi)
* NKP (Marksbadi) (1991)
* Pushpa  Lal Shresta
* Man Mohan Adhikari
* United Left Front (Nepal 1989)
Gjærsopper

* Gjærsoppordenen
 
**Gjærsopper** (*Saccharomycetes*) er en gruppe mikroorganismer blant soppene som er mellom 4-10 mikrometer store. Det finnes over tusen forskjellige arter av gjærsopper. De mest kjente gjærartene er kanskje ølgjær (*Saccharomyces cerevisiae*) og vingjær (*Saccharomyces  ellpisoideus*). Enkelte gjærsopper, for eksempel innen slekta *[[Candida]]*, kan gi sykdom hos mennesker.

Som de aller fleste levende organismer trenger gjærsoppen næring, vann og oksygen. I en deig får gjærsoppen mat fra stivelsen i melet, vann får den fra deigvæsken, og oksygen får den ved at deigen blir knadd. Gjær puster ut karbondioksid. Gassen gjør at deigen hever en del. I tillegg til mat, vann og oksygen trenger gjærsoppen en temperatur på 28 til 38 grader. Gjær trives best ved en temperatur på 37 grader (kroppstemperatur), og dør hvis det blir over 50 grader.

## Se også
* Gjæring

## Referanser



## Eksterne lenker
*
Frëawin

I J.R.R. Tolkiens fiktive verden Midgard er **Frëawin** (2594 – 2659 tredje tideverv) den femte kongen av Rohan.

Frëawin ble konge etter sin fars, kong Fréa av Rohan, død i året 2659 i det tredje tidevervet. Da var Frëawin allerede 65 år gammel. Han ble født i år 2594 T.T. mens hans bestefar, Aldor Gamle, fremdeles var konge, og da bestefaren døde var Frëawin alt blitt 51 år gammel og var selv blitt bestefar.

Frëawin regjerte i 21 år, helt til sin død i år 2680, da han var 86 år gammel. Han ble etterfulgt av sin sønn Goldwin.
Mycel

**Mycel,** eller **mycelium**, er den vegetative delen hos sopp. Ordet kommer av det greske ordet *mykes* som betyr «sopp».

Mycelet er et mangegrenet nettverk av trådlignende hyfer som vokser i eller på et substrat. Substratet kan være jord, strø, treverk og lignende. Soppens velkjente fruktlegeme er bare den reproduktive, sporebærende delen av soppen.

Mycelet er oftest flerårig, og kan hos enkelte sopparter (f. eks. svovelkjuke) bli svært gammelt. Det vokser som sirkler fra stedet der en soppspore spirer. Det kan ses ved at fruktlegemer dannes i «hekseringer» i den ytre delen av mycelet. Sopper absorberer næringsstoffer gjennom mycelet. Først utsondrer hyfene enzymer over næringskilden og disse bryter ned polymer til monomer; for eksempel brytes cellulose ned til glukose. 

Et enkeltindivid av sopp kan ha myceler som dekker flere km2 jordsmonn, og kan således sies å være jordens største levende organisme.

## Galleri

Fil:Mushroom's roots (mycélium).jpg|mycel
Fil:Heksenkring in weiland.JPG|heksering

## Referanser
Booker Huffman

**Robert Booker Tio Huffman** (født 1. mars 1965 i Houston, Texas), best kjent som **Booker T** og **King Booker**, er en amerikansk fribryter i WWE. Han har vært WCW World Heavyweight Champion fem ganger og World Heavyweight Champion en gang. Han er mest kjent for sin tid i WCW og WWE, men han hoppet over til TNA i november 2007 før han kom tilbake til WWE i 2012 som deltids wrestler og kommentator.

## World Wrestling Entertainment
På *[[Judgment Day]]* 2006 vant han over Bobby Lashley i *[[King of the Ring]]*-finalen med litt hjelp av Finlay. Han vant World Heavyweight Championship tittelen fra Rey Mysterio på *[[The Great American Bash]]* etter at Chavo Guerrero slo Mysterio med en stol. Han tapte tittelen til Batista på *[[Survivor Series]]* 2006.

## Referanser


## Eksterne lenker
* 
* 
* 
* 
*
Gary Paulsen

**Gary Paulsen** (født 17. mai 1939 i Minnesota, USA, død 13. oktober 2021 i Tularosa) var en amerikansk forfatter og hundekjører som bodde i Tularosa, New Mexico, USA. 

## Perioden som forfatter
Paulsen vokste opp i Minneapolis, Minnesota, og han ble interessert i å lese bøker da han som tenåring var mye på biblioteket i hjembyen. I 1966 ble hans første bok utgitt, **Some Ugly Birds don't Cry**.

Hans mest kjente bøker er de 5 bøkene i **Hatchet-serien**, **The Transall Saga** og **The Winter Room**. Bøkene **Woodsong** og **Winterdance** handler om hundesledeløpet
Iditarod.

Totalt har Gary Paulsen skrevet over 200 bøker der flesteparten kan karakteriseres som ungdomsbøker.

## Perioden som hundekjører
Gary Paulsen startet med hundekjøring i 1979, og i 1983 debuterte han i Iditarod med en 41.-plass. Totalt har han deltatt 3 ganger i verdens lengste hundesledeløp, men han har bare fullført løpet en gang..

### Plasseringer i Iditarod

## Referanser


## Eksterne lenker
* 
* 
* 
*  Biografiside fra Cabela
Hyfe

**Hyfer** er tynne trådlignende strukturer bestående av en eller flere celler. Fordi de minner om tråder, og er vanlig hos sopp, kalles de også **celletråder**, og **sopptråder**. Hos de fleste sopper danner hyfene sammenflettede strenger i et forgrenet nettverk, kalt mycel. Strålebakterier (Actinobacteria) er den eneste kjente livsformen utenfor soppriket som har hyfer.

## Stoffomsetning
Mycelet vokser og trenger inn i nærliggende materiale, og sørger for at stoffer fordøyes og gjøres tilgjengelig som næringsstoffer før de føres inn i organismen.

Soppen kan få disse næringsstoffene fra en vertsplante ved at den lever i et symbiotisk forhold til verten. Dette symbiotiske forholdet kalles mykorrhiza eller sopprot. Nedbrytersopper bryter ned et dødt eller døende materiale og slike sopper kalles sapotrofe. Snyltesopper er parasitter som skader og dreper den levende verten de vokser på.

Fordi hyfenes cellevegger lett gjennomtrengelige for vann, er de svært sårbare for å tørkes ut. De trives derfor bare i fuktige miljøer.

## Oppbygning
Det vi i dagligtale kaller sopp, fruktlegemene hos stilksporesopper og sekksporesopper, er vanligvis en liten del av den egentlige soppen, og er dannet av tett sammenvevde hyfer. Ikke alle algesopper danner hyfer, men hos dem som gjør det mangler skillevegger mellom dem. Dette er et viktig karaktertrekk ved denne gruppen sopper som skiller dem fra de to tidligere nevnte gruppene.

## Noter


## Referanser




## Eksterne lenker
*
Sasha Cohen

**Alexandra Pauline** «**Sasha**» **Cohen** (født 1984) er en amerikansk kunstløper. Hun tok sølv under OL 2006 i Torino, har tre medaljer fra VM i kunstløp (sølv i 2004 og 2005, bronse i 2006), vant Grand Prix -finalen 2002-03 og ble amerikansk mester i 2006.

## OL-medaljer
* 2006  Torino -  Sølv i kunstløp, kvinner singel  USA

## VM-medaljer
* VM 2005  Moskva -  Sølv i kunstløp, kvinner singel
* VM 2004  Dortmund -  Sølv i kunstløp, kvinner singel
* VM 2006  Calgary -  Bronse i kunstløp, kvinner singel

## Referanser


## Eksterne lenker
* 
* 
*  Sasha Cohen -Profil på web.IceNetwork.com
* 
*
Sue Morgan

**Sue Morgan** (født i Chicago i Illinois i USA) er en amerikansk hundekjører fra Richmond i Utah. 

Morgan har i tillegg til Utah også bodd i statene Illinois og Alaska. 

Hun startet med hundekjøring i 1999, og hun debuterte i hundesledeløpet Iditarod i 2006. I dette løpet brøt hun ved sjekkpunktet Rainy Pass. 

Sue Morgan jobber som foreleser i geologi ved Utah State University.

## Plasseringer i Iditarod

## Eksterne lenker
* 
* 
* Biografiside fra Cabela
Jacques Offenbach

**Jacques Offenbach** (født **Jacob Eberst**; 20. juni 1819 i Köln, død 5. oktober 1880 i Paris) var en tyskfødt fransk komponist. Han bodde som komponist i Paris, og fikk etter hvert suksess som komponist av operetter, blant annet *Orfeus i underverdenen*. Offenbachs hovedverk er operaen ''Hoffmanns eventyr'', som han ikke rakk å gjøre ferdig før sin død.

## Liv og virke

### Bakgrunn
Jacques Offenbach var den nesteldste sønnen i en barneflokk på ti barn. Foreldrene var Isaac Juda Offenbach født Eberst (1779–1850), som var kantor i Kölns synagoge, og hans hustru Marianne, født Rindskopf (c. 1783–1840).

Jacob/Jacques spilte tidlig cello i familietrioen, som opptrådte på caféer. I 1833 tok faren ham til Paris, der han begynte på studier på Musikkonservatoriet. Han studerte der frem til 1837.

### Karriere
I 1837 ble han ansatt som cellist ved Opéra-Comique, og etter noen år som fri musiker ble han kapellmester ved Théàtre Français. Kapellmesterstillingen hadde han fra 1849 til 1855. 

Han startet i 1855 et eget teater, Bouffes-Parisiens, som han ledet frem til 1866. Deretter virket han hovedsakelig som komponist. Etter å ha skrevet et antall enaktere, kom gjennombruddet med *[[Orfeus i underverdenen]]* i 1858. Han var dermed etablert som Paris' kvikkeste musiker og hans premierer var store begivenheter, spesielt ettersom han behandlet sin samtid i satirens form.

*Orfeus i underverdenen* ble innledningen til en serie store «offenbachiader», blant dem *[[Den skjønne Helene]]* (1864) og *[[Ridder Blåskjegg]]* (1866), i som i grunnen var de første operetter i ordets moderne betydning. Kuplett, korrefreng og dans er viktige innslag. Parodi og satire spiller også en stor rolle. 

Offenbach samarbeidet med blant andre tekstforfatterne Henri Meilhac og Ludovic Halévy, som skrev tekster også til operetter som *[[Storheruiginnen av Gérolstein]]* (1867) og *[[Frihetsbrødrene]]* (1869). 

Sammenlagt skrev Offenbach mer enn hundre verk for scenen. I sine siste år arbeidet han på en opera hvis libretto bygger på fortellinger av E.T.A. Hoffmann. Dette operaverket forelå ved hans død i en heller uordnet skikk. Fullbyrdet og arrangert på forskjellige vis av andre blir det stadig satt opp på operascener over hele verden: *Contes d'Hoffmann* (egentlig *Hoffmanns fortellinger*, gjennom feiloversettelse via dansk i Norge kalt *[[Hoffmanns eventyr]]*). 

Offenbach ble begravet på kirkegården Cimetière de Montmartre i Paris.

## Operetter (utvalg)
* 1858: *Orfevs i underverdenen*
* 1864: *Den skjønne Helene*
* 1866: *Pariserliv*
* 1866: *Ridder Blåskjegg*
* 1867: *Storhertuginnen av Gérolstein*
* 1869: *Frihetsbrødrene*
* 1880: *Operaen Hoffmanns eventyr*

## Referanser


## Litteratur
* 
* Jean-Claude Yon: *Jacques Offenbach*. Gallimard, Paris 2000, ISBN 2-07-074775-1
* Thomas Schipperges, Christoph Dohr, Kerstin Rüllke: *Bibliotheca Offenbachiana. Jacques Offenbach (1819–1880) – eine systematisch-chronologische Bibliographie*. Dohr, Köln 1998, ISBN 3-925366-48-2.

## Eksterne lenker
* 
* 
* 
*
Richard Hum

**Richard Hum** (født i California, USA) er en amerikansk hundekjører fra Talkeetna, Alaska, USA. 

Hum bodde sine første 23 år i California. Deretter bodde han i Oregon, Utah og  Idaho før han i 1999 flyttet til Alaska. 

Richard Hum startet med hundekjøring i 2001, og han debuterte i hundesledeløpet Iditarod i 2006. I dette løpet brøt han ved sjekkpunktet McGrath.

## Plasseringer i Iditarod

## Eksterne lenker
* 
* Biografiside fra Cabela